साइकिल रैली रामगढ़ पहुंची
पिछलेदिनों पोकरण से रवाना हुई 12 इंजीनियर रेजिमेंट की साइकिल रैली रामगढ़ पहुंची। कस्बे के राजकीय आदर्श उच्च माध्यमिक विद्यालय में पहुंची रैली ने विद्यार्थियों से बातचीत कर उन्हें आगे बढ़ने की सीख दी। गौरतलब है कि यह रैली पोकरण से रामदेवरा, नाचना, मोहनगढ़ एवं नेहड़ाई होते हुए रामगढ़ पहुंची।
रामगढ़ पहुंचने पर विद्यालय में उपस्थित कार्मिकों एवं विद्यार्थियों ने जवानों का स्वागत किया। प्रधानाचार्य हड़वंताराम ने इस प्रकार की रैलियों से छात्रों एवं समाज को मिलने वाले प्रोत्साहन की प्रशंसा की। रैली का उद्देश्य सुदूर रेगिस्तानी क्षेत्रों में निवास करने वाले भूतपूर्व सैनिकों एवं आम नागरिकों के रहन सहन, वेशभूषा, आजीविका के साधन, मूलभूत सुविधाओं तथा होने वाली समस्याओं से रुबरु होना है। रामगढ़ से रवाना होकर यह रैली मोकला, जैसलमेर होते हुए वापिस पोकरण पहुंचेगी।
रामगढ़. विद्यार्थियों से चर्चा करते रैली में आए जवान।
bho_Deva hin_Deva hin_Deva hin_Deva